На основу чл. 18. став 2. Закона о локалним изборима („Службени гласник РС“, број 14/22), члана 40. став 1. Статута општине Топола („Службени гласник СО Топола“ број 2/2019) и члана 96. Пословника Скупштине општине Топола („Службени гласник СО Топола“ број 3/2019)

Скупштина општине Топола, на седници одржаној дана **\_\_\_\_\_\_\_\_\_\_\_\_\_\_\_**, донела је

**О Д Л У К У**

**О РАЗРЕШЕЊУ ПРЕДСЕДНИКА ОПШТИНСКЕ ИЗБОРНЕ КОМИСИЈЕ ОПШТИНЕ ТОПОЛА У СТАЛНОМ САСТАВУ**

 1. **Разрешава се** Бојан Ђуровац, дипл.правник из Тополе дужности председника Општинске изборне комисије општине Топола у сталном саставу, због подношења оставке.

 2. Ова одлука ступа на снагу даном доношења, а објављује се на веб-презентацији Републичке изборне комисије.

**О б р а з л о ж е њ е**

Правни основ за доношење одлуке садржан је у члану 18. став 2. Закона о локалним изборима (у даљем тексту: Закон), којим је утврђено да председника, чланове, заменика председника и заменике чланова изборне комисије именује скупштина јединице локалне самоуправе.

 Дана 09.01.2023. године Бојан Ђуровац поднео је оставку на место председника Општинске изборне комисије општине Топола у сталном сазиву,на које је именован Одлуком Скупштине општине број 020-32/2022-05-I од 11.02.2022. године, тако да је донето Решење као у диспозитиву.

 Чланом 18. став 3. Закона прописано је да се одлука о именовању чланова и заменика чланова изборне комисије објављује на веб-презентацији Републичке изборне комисије.

**УПУТСТВО О ПРАВНОМ СРЕДСТВУ**: Против ове одлуке може се поднети жалба Вишем суду на чијем се подручју налази седиште Скупштине, преко Скупштине, у року од седам дана од објављивања ове одлуке на веб-презентацији Републичке изборне комисије.

**Број:**

**Дана:**

**СКУПШТИНА ОПШТИНЕ ТОПОЛА**

 **ПРЕДСЕДНИК СО Јасна Вуковић**